भगवान नहीं देते दुख, ये तो हमारे पापी कर्मों से मिलते हैं : ऊषा
पानीपत | भगवानको तो दया का सागर कहा जाता है। कुछ लोग ऐसा मानते हैं कि इंसान के जीवन में जो सुख दुख होते हैं वे सब भगवान ही देते हैं। भगवान तो दुख हर्ता सुख कर्ता हैं। फिर वे दुख कैसे दे सकते हैं। इंसान को जो दुख मिलते हैं। वे हमारे अपने पापी कर्मों का फल होते हैं। इंसान को सुखी जीवन के लिए हमेशा ही अच्छे कर्म करते रहना चाहिए।
शिवाजी स्टेडियम में चले रहे गीता ज्ञान एवं राजयोग शिविर के समापन पर सोमवार को बहन ऊषा ने इंसान को अच्छे कर्म करने का संदेश दिया। प्रजापिता ब्रह्माकुमारी ईश्वरीय विश्वविद्यालय की ओर से किए गए कार्यक्रम में विधायक रोहिता रेवड़ी हरियाणा खादी ग्रामोद्योग बोर्ड के चेयरमैन संजय भाटिया पहुुुंचे। बहन ऊषा ने कहा, भगवान कभी हिंसक युद्ध नहीं करा सकते। इसलिए गीता में वर्णित महाभारत के युद्ध के बारे में गहन अध्ययन करने की आवश्यकता है।
महाभारत के पात्राें का समझाया महत्व
बहनऊषा ने महाभारत के पांडवों में हरेक नाम का यथार्थ अर्थ बताते हुए कहा कि युधिष्ठिर का मतलब है वे युद्ध जैसी स्थिति में भी स्थिर मन रहे। अर्जुन का मतलब है कि जो ज्ञान का अर्जन करने वाला हो। भीम अर्थात बुराइयों से लड़ने वाला बलशाली। नकुल अर्थात नकारात्मकता से दूर रहने वाला और सहदेव वह जो सदा सबको सहयोग देने वाला हो।
कथासुनाने वालों से सुनने वालों का ज्यादा महत्व : कथासुनाने वाले ज्यादा महत्व उसे सुनने वालों का होता है। जब कोई किसी बात को ध्यान से सुन रहा होता है तो सुनाने वाले की उमंग बढ़ती है। इस अवसर पर बीके भारत भूषण, डॉ. राज रमन डॉ. राजीव बाला मौजूद रहे।
hin_Deva hin_Deva hin_Deva hin_Deva hin_Deva hin_Deva